Departement het geweet Bushiri's is vlugrisiko – Motsoaledi | Maroela Media
Die departement van binnelandse sake het goed geweet dat die selfverklaarde profeet Shepherd Bushiri en sy vrou, Mary, 'n vlugrisiko inhou.
Dr. Aaron Motsoaledi, minister van binnelandse sake, het Dinsdag aan die parlement se portefeuljekomitee oor binnelandse sake gesê sy departement was daarteen gekant dat borgtog aan die Bushiri-egpaar toegestaan ​​word.
Motsoaledi moes tydens die sitting omtrent bont staan en talle vrae beantwoord omtrent die Bushiri's se vlug landuit.
Die minister het gesê sy departement het maande lank geweet dat die egpaar se identiteitsdokumente bedrieglik is en het dit ook so aan die polisie deurgegee tydens die egpaar se uitgerekte borgtogverhoor.
"Ons standpunt was, aangesien al die dokumente wat Bushiri gebruik het onreëlmatig was, dat hy 'n vlugrisiko inhou en nie borgtog moet kry nie.
"Ons bekommernis spruit uit 'n welbekende feit. Dit is 'n algemene feit dat ons swak grensbeheer het."
Die egpaar moes onder meer hul paspoorte indien en moes ook gereeld by die polisie aanmeld.
Motsoaledi het alle bewerings dat die Bushiri's aan boord van die Malawiese president, Lazarus Chakwera, en sy afvaardiging se vliegtuig landuit is, in die kiem gesmoor.
Motsoaledi het gesê die Valke het die vliegtuig by die Waterkloof-lugmagbasis in Pretoria deursoek kort nadat hulle inligting van die Bushiri's se ontsnapping ontvang het. Almal behalwe Chakwera en sy vrou is ook ondervra.
Die afvaardiging is toe wéér ondervra by die OR Tambo-lughawe waar die vliegtuig geland het om ander amptenare op te laai wat vroeër na Suid-Afrika gereis het om vir Chakwera se besoek aan Suid-Afrika voor te berei.
Motsoaledi ontken dat Chakwera sleg behandel is voor sy vertrek hoewel hy toegegee het dat dit lank geneem het vir die vliegtuig om eindelik na Malawi te vertrek.
Covid-19-statistieke: 119 bykomende sterftes
Nieteenstaande al die waarskuwings dat hulle n vlug risiko is, is borg toegestaan. Kan die regter aanspreeklik gehou word?
My broer jack ….
Die regering gooi walle so ver as hulle gaan. Hoe weet ek en jy hulle was nie op daai vliegtuig van hul president nie. Ek kan ook se dat die vliegtuig deursoek was maar ons almal weet hoe korrup die regering en sy magte is. Jammer die ou en sy vrou het nie landuit geloop of met n kar gery nie dus dink maar vir jouself.
Dit is noual die soveelste keer n regter traag is om die regte besluite te neem. Dis asof hulle aan n gewildheidskompetisie deelneem en die beoordeelaars is kriminele.
So as julle weet die identiteitsdokumente is onreëlmatig en die grensbeheer is swak (wat ons ook weet) word hulle steeds borg toe gestaan pffft ons kon dit ook vir julle gesê het. Wie was die slim regter?